
Chwarae Plant 
Adran 1 
Dywedir fod Chwarae yn brofiad sy’n gysylltiedig â phlant ac yn hanfodol ar gyfer eu twf cyfannol, dysgu a datblygiad. Mae pwysigrwydd chwarae wedi ei chydnabod yn Erthygl 31 (UNICEF, 2013)  lle mae gan bob plentyn yr hawl i ymlacio a chwarae, ac i gymryd rhan mewn amrywiaeth o weithgareddau diwylliannol ac artistig. Mae chwarae yn weithgaredd naturiol lle gall unigolion sydd yn cymryd rhan mewn gweithgareddau ac yn eu galluogi i archwilio, dysgu ac i ddatblygu sgiliau amrywiol fel agweddau gwybyddol, corfforol, cymdeithasol ac emosiynol.  Yn ôl Bottrill (2018, p 33) Mae angen amser a lle i blant ymchwilio'n ddwfn i chwarae lle maent yn canolbwyntio ac yn ymgolli yn eu dysgu eu hunain. Yn ychwanegol mae chwarae yn ffordd bwysig o ddysgu a thyfu trwy archwilio ei hamgylchedd o’i chwmpas ac i allu defnyddio ei dychymyg wrth arbrofi gydag adnoddau a rhoddwyd.    
Un o agweddau pwysicaf  er mwyn i blant ddatblygu wrth chwarae, ac i gael profiadau i'w i alluogi i fod yn ddysgwyr gydol oes, Chwarae creadigol yw'r ffordd o arbrofi ac i greu wrth ddefnyddio adnoddau gwahanol. Mae chwarae creadigol yn fath o chwarae gweladwy sy'n caniatáu i blant gael mynediad at ddeunyddiau celf a chrefft heb ddilyn cyfarwyddiadau. Hynny yw bod yna cysylltiad agos rhwng chwarae creadigol â chwilfrydedd, datrys problemau ac i annog plant i archwilio eu hamgylchedd. Yn unol â hyn nid yw chwarae creadigol yn gostus, gellir ailddefnyddio defnyddiau er mwyn sicrhau fod plant yn cael y cyfleoedd gorau. (play.wales, 2023)
Os ydym yn cyfyngu profiadau a chyfleoedd sydd ar gael, rydym yn cyfyngu opsiynau'r plentyn i archwilio. Heb gyfleoedd mae plant yn parhau i fod yn ddychmygus ond ddim yn greadigol (.play.wales,n.d.)                                 
Yn ôl Waters-Davies, J. (2022, P.P 31,32) mae Chwarae Archwiliad yn defnyddio synhwyrau er mwyn gallu archwilio ac i wneud synnwyr o’r byd o’i gwmpas, wrth chwarae archwiliadol gall hyrwyddo chwilfrydedd naturiol plant a'u hannog i ymchwilio ac archwilio. Pan fydd plant yn chwarae mewn tywod grawnfwyd byddant yn medru defnyddio ei synhwyrau wrth gyffwrdd ar dywod, clywed y sŵn wrth symud y tywod o gwmpas ac yn medru eu harogli a'i blasu gan mae grawnfwyd wedi ei falu yn fan iawn. Ar y cyfan mae'r rhain yn sgiliau pwysig er mwyn ddatblygu am ei fod yn rhoi sylfaen i ddatblygiad pellach (Llywodraeth Cymru,2021). Felly i gefnogi chwarae archwiliad mewn ymarfer, gall ymarferwyr ddarparu deunyddiau penagored ac amgylchedd diogel i annog y plant i arbrofi ac i ddarganfod trwy eu synhwyrau. Gall ymarferwyr cynnig amrywiaeth o weadau a gwrthrychau fel bod y plant yn gallu arbrofi ac i ofyn cwestiynau penagored wrth iddynt archwilio. I gefnogi datblygiad cyfannol plentyn wrth chwarae mae yn bwysig caniatáu iddynt gymryd rhan mewn gweithgareddau sydd yn datblygu eu sgiliau gwybyddol, corfforol, cymdeithasol ac emosiynol trwy archwilio, defnyddio dychymyg ac i ddatrys problemau, ac o fewn amgylchedd hwyliog a diddorol (play.wales, 2023)
Yn dilyn, y fath arall o chwarae yw chwarae archwiliadol mae yn ffordd o ymchwilio gwrthrychau yn eu hamgylchedd a'r hyn sydd digwydd i'r teganau a'r gwrthrych wrth eu trin. Mae chwarae archwiliadol yn hyrwyddo chwilfrydedd naturiol plant i'w archwilio. Mae'r fath hyn o chwarae yn galluogi plant i ddefnyddio eu synhwyrau i ddysgu am wahanol wrthrychau a theganau.  Mae chwarae archwiliadol yn cynnwys 'trial and error'  sydd yn ddatblygiad gwybyddol plentyn, maer chwarae hyn yn ddiddiwedd heb eithriadau na phwysau i gyflawni canlyniadau penodol. Pan fydd plant yn llwyddo i roi rhywbeth at ei gilydd bydd ei sgiliau hunanhyder, hunan-barch a sgiliau meddwl yn feirniadol plant yn tyfu. Waters-Davies, J. (2022, P.P 19). Mae’r Ysgol Goedwig yn ddull sydd yn canolbwyntio ar y plentyn ac sydd yn cynnig cyfleoedd ar gyfer twf cyfannol. a hefyd yn cefnogi chwarae, archwilio ac i gymryd risgiau gyda cymorth.  Mae'r broses yn helpu ac yn hwyluso mwy na chasglu gwybodaeth, ac yn helpu’r dysgwyr i ddatblygu yn gymdeithasol, emosiynol, ysbrydol, corfforol ac yn ddeallusol. Mae ysgol Coedwig yn creu amgylchedd diogel, anfeirniadol i ddysgwyr i allu rhoi cynnig ar bethau a chymryd risgiau. (Forest School Association, 2021)
Yn ôl theori Mildred Parten Newhall (Brodie, 2024) Mae yna 6 cyfnod o chwarae yn y blynyddoedd cynnar Yn gyntaf, chwarae gwag lle mae symudiad cynnar babanod newydd anedig i dri mis yn arsylwi ar eu hamgylchedd ac yn dysgu i rheoli ei corff, mae hyn yn hanfodol ar gyfer datblygiad pellach i fabi. Yn ail, Chwarae unigol  pan fydd plant 3mis i ddwy flwydd a hanner yn chwarae wrth ei hunan, ac yn datblygu i ganolbwyntio a dysgu i gael annibyniaeth heb gael fawr o ddiddordeb mewn eraill o’i cwmpas. Yn drydydd, chwarae gwylwyr ble mae plant dau a hanner i dri a hanner yn gwylio eraill yn chwarae ac yn dysgu ciwiau cymdeithasol wrth ei gilydd trwy arsylwi heb gymryd rhan mewn chwarae gyda’i gilydd. Yn bedwerydd, Chwarae cyfochrog pan fydd plant tri a hanner i bedwar yn chwarae ochr yn ochr i'w gilydd gyda teganau tebyg ond ddim yn rhyngweithio yn uniongyrchol. Yn bumed,Chwarae Cysylltiol ble mae plant pedwar i bedwar a hanner yn rhyngweithio yn ystod chwarae, rhannu deunyddiau a siarad ond heb nodau cyffredin. Yn olaf, Chwarae cydweithredol i blant pedwar a hanner i fyny i gymryd rhan mewn gweithgareddau wedi'u trefnu gyda nodau a rennir, gan gymryd rolau penodol sy'n gwella sgiliau cymdeithasol. (Brain, and Mukherji, 2005) 
Adran 2 
Mae chwarae hunan gyfeiriad yn chwarae annibynnol sy'n esblygu pan fydd plant yn dewis beth i chwarae ac yn penderfynu ar rheolau eu hunain ar sut i chwarae yn seiliedig ar eu diddordebau (Hughes, 2010; Juster, 2015; Vygotsky, 1980). Wrth Chwarae hunan gyfeiriad mae plant yn dilyn eu diddordebau ac yn arbrofi gyda gwrthrychau sydd ganddynt yn agos. Maent hefyd yn cael y rhyddid a'r rheolaeth i reoli eu chwarae eu hunain heb arweiniad uniongyrchol gan oedolion wrth hyn mae yn dysgu i fod yn annibynnol trwy ddatrys problemau wrth chwarae.    
Mae plant yn cael ei hysbrydoli gan rywbeth megis gwrthrych yn ei amgylchedd ac yn dechrau chwarae gyda’r teganau neu wrthrych sydd o ddiddordeb iddynt.  Yn ystod chwarae a gychwynnwyd gan y plentyn, bydd y plentyn yn cael ei drochi'n llwyr yn yr hyn y mae'n ei wneud a'u bod yn hollol yn y foment hynny. Os oes adegau pan fydd angen oedolyn ymyrryd, os yw'r chwarae ddim yn ddiogel, os yw'n amhriodol neu os yw plant eraill yn cael eu trin yn annheg. Dylai’r chwarae hunangyfeiried gael ei harwain gan y plentyn, nid yr oedolyn er mwyn rhoi profiadau gwerthfawr ac i gefnogi datblygiad holistaidd y plentyn. (The Steiner Connection, 2022)
Gall oedolion gefnogi chwarae hunan gyfeiriad wrth greu amgylchedd diogel ac ysgogol er mwyn annog archwilio a darparu cyfleoedd i blant wneud eu dewisiadau eu hunain. Gall oedolion sicrhau fod gan y plant ddigon o adnoddau gwahanol er mwyn cael dewis ei chwarae. (Llywodraeth Cymru,2021) Gall oedolion gefnogi chwarae hunan gyfeiriad drwy  siarad am y chwarae a chymryd rhan, mae yn bwysig bod oedolion yn dangos eu bod yn parchu penderfyniadau chwarae.   
Credir Bottrill (2018, p 33) bod angen i oedolion roi amser a lle i blant chwarae. Os oes angen amser estynedig ar blant i greu, ail-greu, ymgysylltu a siapio, yna mae angen amser gwerthfawr arnynt i wneud hynny.    
Mae chwarae hunan-gyfeiriad yn bwysig gan fod gan blant y rhyddid i ddewis ei gweithgaredd ei hunan yn seiliedig ar ei diddordebau ac i feithrin ymdeimlad o reolaeth, creadigrwydd a chymhelliant cynhenid, sydd yn bwysig oherwydd nid ydynt yn cael eu cyfyngu gan farn pobl eraill. 
Drwy chwarae hunan-gyfeiriad gall feithrin hunanhyder drwy ganiatáu iddynt archwilio eu hunain a bydd plant yn sylweddoli beth y gallent ei wneud wrth ei hunain. Ac yn ysgogi dychymyg trwy fod yn greadigol, maen nhw'n gweld yr holl bosibiliadau na ddychmygodd neb arall ac wrth hyn maen nhw'n datblygu eu stori eu hunain. Wrth adael i blant gwneud ei rheolau ei hunain mae yn datblygu sgiliau datrys problemau ac yn gallu deall sut i wneud rhywbeth i weithio. (Ledendecker, 2020)
Nesaf, mae chwarae hunangyfeiriad yn bwysig oherwydd fod yn helpu plant i ddatblygu yn gyfannol ac i ddatblygu sgiliau ar gyfer rhyngweithio yn gymdeithasol, datrys problemau a meddwl yn feirniadol, sy’n helpu plant i ddysgu amdanynt a'r byd o'u cwmpas.  (The Steiner Connection 2022).
Dwedir fod yna gylch chwarae i'w gael a'r gred yw fydd plant yn dechrau chwarae pan fydd gan blentyn syniad sy'n eu gwneud iddynt chwarae. Mae ciw chwarae yn weithred neu'n arwydd y bydd plant yn ei wneud i wahodd eraill i chwarae, gall y ciwiau hyn fod yn amlwg neu'n gynnil (Sands,2013).
Mae Chwarae dychwelyd yn digwydd pan fydd ciw chwarae un plentyn yn cael ei godi gan un arall i chwarae gweithredol. Y ffrâm chwarae yw'r ffin gorfforol neu ddychmygol sy'n diffinio'r gofod lle mae chwarae'n digwydd, mae'r ffrâm chwarae yn ddealltwriaeth rhwng chwaraewyr a gellir ei newid wrth i'r chwarae mynd yn ei flaen. llif y chwarae pan fydd y cyflwr o ymgolli yn llwyr mewn chwarae, pan fydd gweithredoedd ac ymwybyddiaeth plentyn yn cael eu huno. (www.youtube.com, n.d.)
Chwarae Anniddigrwydd yw pan ddaw un o'r plant dan sylw i ben y chwarae neu chwarae dirywio yw pan fydd y cylch chwarae yn dod i ben gan oedolyn sydd heb fod yn rhan o'r gêm.  (KLion, 2022)
Adran 3 
Dywedir fod Arsylwi yn weithred neu broses o arsylwi, monitro rhywbeth neu rywun yn agos. Gall  arsylwi ymwneud â gwylio gweithredoedd, ymadroddion, ystumiau ac ymddygiad plant ac hefyd gwrando ar eu sgyrsiau a  rhyngweithiadau. (learn.sssc.uk.com, n.d.)  Drwy arsylwi mae yn helpu addysgwyr i ddeall anghenion a chynnydd unigol plant, gall y wybodaeth drwy arsylwi helpu ymarferwyr i gynllunio dysgu a chefnogi datblygiad. Mae cynllunio yn dechrau wrth arsylwi er mwyn deall ac ystyried ei diddordebau.(Rosa,2015) 
Credir Vygotsky (Smidt,2015) bod dysgu yn digwydd trwy'r rhyngweithiadau gan ddysgwyr ag eraill ac er bod chwarae yn fodd o ddysgu credir fod arsylwi plentyn wrth chwarae yn caniatáu inni ‘weld y plentyn yn sefyll yn dalach ei ben nag ef ei hun’ 
 Cyn dechrau arsylwadau mae'n bwysig ystyried beth sy'n cael ei arsylwi i gael y wybodaeth gywir.. Wrth ddefnyddio arsylwad naratif bydd yn cael ei alw yn arsylwad hir gan fod y dull yma yn cymryd fwy o amser i gwblhau yn ysgrifenedig ac y bydd yn  fwy manwl,  nid yw yn cael ei ddefnyddio mor aml ag arsylwadau eraill. Credir y dylai ymarferydd allweddol y plentyn gwneud arsylwad naratif, gan ei bod yn fwy tebygol o adnabod y fath o chwarae gan y plentyn. (Brodie,2017) 
 Defnyddir Arsylwadau naratif i arsylwi ymddygiad plentyn dros amser trwy gofnodi disgrifiadau manwl o'u gweithgareddau.. Mae'r arsylwad yma yn caniatáu i ymarferwyr dod i adnabod patrymau dros amser, yn ogystal â chael mewnwelediad i ddatblygiad plentyn. (Studyprism.co.uk, 2025) O ganlyniad fe fydd yr arsylwad yn creu darlun cyfannol o'u dysgu a'u datblygiad gan ganiatáu i ymarferwyr wella eu dealltwriaeth a'i cynnydd. 
Drwy wneud arsylwadau mar  yn rhan annatod o ddysgu ac addysgu plentyn ac yn hanfodol er mwyn cael partneriaeth effeithiol wrth bawb sydd yn gysylltiedig gan cynnwys y plentyn.
Hefyd  wrth asesu mae yn chwarae rhan sylfaenol i sicrhau fod  pob plentyn yn cael ei gefnogi yn y ffordd orau er mwyn galluogi i ddatblygu darlun cyfannol o'r dysgwr, ei gryfderau, y ffyrdd maent yn medru  dysgu, ar meysydd sydd angen datblygu, er mwyn gwybod pa gamau  i wneud nesaf  er mwyn dysgu ac addysgu. Yn ogystal ni ddylid ddefnyddio arsylwadau i wneud penderfyniad unigol ar gyflawniad y plentyn yn erbyn disgrifiadau neu feini prawf.  (hwb.gov.wales, n.d.)
Mae yna nifer o fanteision wrth wneud arsylwadau naratif, gall ymarferwyr dod  i wybod beth yw diddordebau plant a beth sydd yn ei ysgogi, mantais arall y dull yma yw ei bod yn rhoi cyfle i ymarferwyr cofnodi ymddygiad y plentyn yn ddyfnach na dulliau arsylwi eraill. Wrth wneud arsylwadau mae modd i ymarferwyr rannu ei arsylwadau gyda rhieni'r plant fel ei bod nhw yn deall y ffordd y mae eu plant yn dysgu. (connect childcare,2024) 
Ar y llaw arall, gall y dull hwn gymryd llawer o amser a gall arwain at arsylwadau anghywir os na chaiff ei wneud yn ofalus. Oherwydd lefel y manylion sy'n ofynnol gydag arsylwad naratif gall gymryd mwy o amser na dulliau eraill a chynnwys cyfnodau o 20 neu 20 munud i'w gwblhau. 
Mae arsylwadau naratif yn cynnig darlun mwy cyfannol o ddysgu y plentyn ar adeg yr arsylwadau, a gall roi gwybodaeth ddefnyddiol i'r ymarferydd am yr hyn sy'n ddiddorol ac sydd yn ysgogi'r plentyn.(Drake,2006) 
Drwy arsylwi naratif mae yn rhoi darlun cyfannol o ddatblygiad plentyn wrth ddarparu darlun manwl o’i  hymddygiad ar gallu i ryngweithio a'u proses ddysgu ar draws meysydd dysgu. Mae arsylwi plant wrth chwarae yn cefnogi dysgu ar draws gwahanol feysydd yn y cwricwlwm (Welsh Government, 2024)
Mae arsylwi naratif yn ffordd werthfawr o asesu datblygiad cyfannol plentyn trwy ddarparu cyfrif manwl a chronolegol o'i ymddygiad a'i ryngweithiadau trwy ddeall ei cryfderau a meysydd sydd angen datblygu. Cyfyngiadau hyn yw mai dim ond cipolwg bach o weithred plentyn mewn eiliadau penodol bydd yn cael ei dal, ac o bosib gall golli gwybodaeth bwysig o'i datblygiad, gall hyn arwain at ddealltwriaeth anghyflawn o gynnydd cyffredinol plentyn. (WJEC,2013)
Adran 4 
Mae chwarae yn hanfodol wrth asesu ac arsylwi  ac mae plant yn fwy tebygol o ymgysylltu os ydynt yn mwynhau'r gweithgaredd y maent yn ei wneud gan fod chwarae yn ffordd naturiol i blant ddysgu am y byd o’i cwmpas, ac mae’n hanfodol  i ymarferwyr gefnogi hyn wrth wneud yn siŵr fod plant yn cael cyfleoedd i chwarae ac yn cael y profiad orau. (Moyles, 2009:28) Wrth arsylwi ac asesu plant yn chwarae gwelwn adlewyrchiad mwy manwl o’i hymddygiad naturiol, wrth i ni weld ble y maent yn eu datblygiad, gyda hyn mewn golwg wrth arsylwi plant mae'n galluogi ymarferwyr i weld y diddordebau gwirioneddol sydd gan y plant wrth iddynt chwarae ac mae yn helpu plant i adeiladu gwytnwch, deall eu teimladau a dysgu sut i reoli eu hymddygiad. (Homan,2016)
Cred Maslow yn ei Hierarchaeth fod y lefel uchaf Hunan- Wireddu yn cynnwys datblygiad plentyn i fod yn greadigol er mwyn gallu datblygu ymhellach. Noda Maslow fod y lefel hyn yn cyfeirio at potensial llawn plentyn ac ei bod yn gallu gwireddu y potensial hyn, wrth gyrraedd y lefel yma mae unigolyn yn medru cyflawni popeth y gallent wneud. Mae pob un yn wahanol ac o ganlyniad i hyn bydd plant yn cyrraedd y lefel ar cyfnodau gwahanol. (McLeod,2024)
Fodd bynnag, wrth arsylwi plant gall presenoldeb oedolyn cael effaith ar ymddygiad plentyn drwy ei gwneud yn fwy ymwybodol o'u gweithredoedd, gan arwain o bosib at newidiadau fel gweithredu'n fwy priodol ac ei bod yn fwy gofalus neu hyd yn oed geisio plesio'r arsylwr. Mae hyn oherwydd bod plant yn aml yn teimlo bod angen ymddwyn yn dda tra bod oedolyn yn eu gwylio, hefyd gall ymddygiad chwarae amrywio yn dibynnu ar ei hwyliau ar y pryd. (Azarova,2023)
Yn ychwanegol Mae rhagfarn arsylwr yn cyfeirio at y tueddiad i oedolyn sy'n arsylwi ar blant ddehongli ymddygiad plentyn yn seiliedig ar eu syniadau rhagdybied eu hunain. Gallai hyn arwain at arsylwadau anghywir ac asesiadau o ddatblygiad neu weithredoedd y plentyn, yn hytrach na chofnodi yr hyn y mae'n ei weld a'i glywed, maent yn cofnodi yr  hyn y mae  am ei weld yn hytrach na'r hyn sy'n digwydd mewn gwirionedd a gall ymddygiad plentyn newid o ddydd i ddydd dibynnu ar ei hwyl.  (Rodringuez et al.,2024)
I ddatrys y materion hyn gallai ymarferwyr greu amgylchedd sydd yn ddiogel i blant gallu chwarae ynddo ac i gynnig adnoddau pen agored i blant fel ei bod yn medru fod yn greadigol ac i ddefnyddio ei dychymyg wrth chwarae, wrth i ymarferwyr sefyll yn ôl bydd hyn yn galluogi plant i archwilio a chreu yn annibynnol heb gyfyngiadau. (play.wales, 2023)
 Wrth adeiladu dealltwriaeth fanwl o ddatblygiad plant, mae yn hanfodol fod ymarferwyr sydd yn arsylwi yn dod i adnabod y plant yn dda ac i wybod beth yw ei hoff bethau wrth chwarae, wrth wneud hyn fe fydd yr arsylwadau sydd yn cael ei wneud yn rhai o ansawdd uchel a gwybodaeth teg yn cael ei gofnodi er mwyn gwella'r ddarpariaeth. Wrth wneud hyn gall yr ymarferwyr nodi'r cryfderau a'r gwendidau i allu symud ymlaen a dysgu beth i wneud yn wahanol y tro nesaf y bydd plant yn cael ei arsylwi. Gallwn ddefnyddio ein harsylwadau i ddatblygu ddarpariaeth ansawdd uchel ar gyfer pob plentyn. Gallwn nodi adegau arwyddocaol o ddatblygiad plentyn, ac y gallwn adeiladu ar yr hyn a welwn.(Smidt,2015)
Dywed papur (Howard a McInnes 2012) fod  plant yn dangos mwy o les emosiynol pan maen nhw yn gweld gweithgareddau fel chwarae yn hytrach na pheidio chwarae o gwbl. Mae y papur yn tynnu sylw at anghenion ar gyfer hyfforddi ymarferwyr er mwyn ei galluogi i ddeall barn y plant am chwarae ac i ddefnyddio'r wybodaeth hon i greu sefyllfaoedd chwareus sy'n gwneud y mwyaf o botensial chwarae.   

